SA kry eerste polisie-universiteitSuid-Afrika gaan sy eerste polisie-universiteit kry. Heart 104.9FM het Woensdag berig dat ŉ ooreenkoms tussen die Suid-Afrikaanse Polisiediens (SAPD) en UNISA aangegaan is vir die stigting van ‘n polisie-universiteit in die Paarl. Na wat berig word, gaan 120 polisiebeamptes volgende jaar met hul studies daar begin. Riah Phiyega, die nasionale polisiekommissaris, het gesê die universiteit is ‘n poging om die polisiediens meer professioneel en doeltreffend te maak. Nathi Mthetwa, die minister van polisie, het gesê die polisie sal opgelei word om hedendaagse en moderne misdaadneigings te hanteer. Bron: Heart 104.9FM